**11. klase. Gāzes dabā un tehnikā. Atmosfēru piesārņojošās gāzes. Radošais darbs grupā**

**Radošā darba mērķi:**

1. raksturot un vizuāli attēlot atmosfēru piesārņojošās gāzes un to izplatīšanos;

2. prast analizēt informāciju un attēlot to strukturētā veidā;

3. mācīties strādāt grupās (dalīt pienākumus, organizēt grupas darbu un uzņemties iniciatīvu);

4. pilnveidot savas radošās un kritiskās domāšanas prasmes.

**Radošā darba uzdevums:**

1. individuāli lasi tekstu par atmosfēru piesārņojošajām gāzēm;

2. katrā rindkopā pasvītro 5-7 svarīgākos ATSLĒGAS VĀRDUS;

3. izmantojot pasvītrotos atslēgas vārdus, 1 teikumā izskaidro, kāda ir katras rindkopas GALVENĀ DOMA;

4. grupā izveidojiet 5 “slaidu” prezentāciju par atmosfēru piesārņojošajām gāzēm.

**Prasības prezentācijas veidošanā:**

**1. SLAIDS: (2 punkti)**

ir interesants, radošs SAUKLIS (MOTO), kas atslēgas vārdos vai vienā īsā teikumā paskaidro atmosfēras piesārņojuma sekas.

**2. SLAIDS: (2 punkti)**

ir norādīti vismaz 4 uzskatāmi PIEMĒRI - kādas gāzes var izraisīt atmosfēras piesārņojumu.

**3. SLAIDS: (4,5 punkti)**

ir nosaukti vismaz 3 IEMESLI, kāpēc rodas atmosfēras piesārņojums (katrs piemērs – vienā izvērstā teikumā);

SVARĪGI: jāpaskaidro, kur un kādos procesos šīs gāzes rodas.

**4. SLAIDS: (4,5 punkti)**

ir izskaidrotas vismaz 3 SEKAS, ko izraisa atmosfēru piesārņojošās gāzes (katrs piemērs – vienā izvērstā teikumā);

SVARĪGI: jāpaskaidro, kāpēc tās vērtējamas negatīvi.

**5. SADAĻA: (3 punkti)**

ir VIZUĀLI ATTĒLOTAS vienas no atmosfēras piesārņojuma SEKĀM;

ir paskaidrots, kas redzams attēlā (vienā izvērstā teikumā).

SVARĪGI! Izmantotā informācija prezentācijā ir jāizkārto tā, lai tā veidotu vienotu stāstu un būtu viegli

uztverama jebkāda veida auditorijai

**Kopējais punktu skaits: 16**